text: От векове наред всички пътища водят към Рим и...Ватикана. И затова престолът на божия наместник винаги е бил под прицела на Великите сили и тайните служби. Къде обаче свършват легендите и какво разкриват архивите на разузнавателните централи, успели да внедрят свои агенти в сърцето на римокатолическата църква?
  Двамата автори не повдигат завесата изцяло, но от цитираните документи, справки и интервюта за първи път на бял свят излизат шпионските интриги, разиграли се зад кулисите на Светия престол през ХХ век – от Първата световна война и Октомврийската революция до атентата срещу папа Йоан Павел ІІ и рухването на съветската империя. Накъде води ,,Пътят на плъховете” и политиката на ,,Нахлупените бомбета”? Как КГБ и ЩАЗИ са обучавали ,,теолози”, как се върти световната рулетка и наистина ли всички пътища водят към Рим и...Ватикана?